भारत सरकार

मानव संसाधन विकास मंत्रालय

उच्चतर शिक्षा विभाग

**राज्‍य सभा**

अतारांकित प्रश्‍न संख्‍या : 707

उत्‍तर देने की तारीख : 27 जुलाई, 2015

**नई शिक्षा नीति के संबंध में प्रस्ताव**

**707. श्री प्रभात झाः**

क्या मानव संसाधन विकास मंत्री यह बताने की कृपा करेंगे किः

(क) क्या सरकार का नई राष्ट्रीय शिक्षा नीति लागू करने का प्रस्ताव है;

(ख) यदि हां, तो तत्संबंधी ब्यौरा क्या है;

(ग) क्या नई राष्‍ट्रीय शिक्षा नीति लागू करने से पूर्व राज्यों के सुझाव लिए जा रहे हैं; और

(घ) यदि हां, तो इस संबंध में विभिन्न राज्यों से प्राप्त सुझावों का ब्यौरा क्या है?

**उत्‍तर**

**मानव संसाधन विकास मंत्री**

**(श्रीमती स्‍मृति ज़ूबिन इरानी)**

(क) से (घ): सरकार ने गुणवत्‍तायुक्‍त शिक्षा, नवाचार और अनुसंधान के संबंध में जनसंख्‍या की आवश्‍यकता के बदलते आयाम को पूरा करने के लिए नई शिक्षा नीति के प्रतिपादन की परामर्श प्रक्रिया को शुरू किया है जिसका उद्देश्‍य आवश्‍यक कौशल और ज्ञान के साथ अपने छात्रों को सुसज्ज्ति करके भारत को ज्ञान की एक सुपरपावर बनाना है। सभी स्‍टेकहोल्‍डर जैसे सभी स्‍तरों से शिक्षाविद, शिक्षक और छात्रों को शामिल करते हुए बहुस्‍तरीय परामर्श प्रक्रिया शुरू की जा रही है। ऑनलाइन परामर्श प्रक्रिया [www.MyGov.in](http://www.MyGov.in) पोर्टल पर चल रही है और करीब 21500 सुझाव 33 अभिनिर्धारित थीमों पर प्राप्‍त हो गए हैं। राज्‍य शिक्षा मंत्रियों और राज्‍य शिक्षा सचिवों के साथ केन्‍द्रीय मानव संसाधन विकास मंत्री की अध्‍यक्षता में 21.03.2015 को आयोजित नई शिक्षा नीति (एनईपी) को तैयार करने पर सलाहकारी प्रक्रिया संबंधी विचार-विमर्श करने के लिए एक परामर्श बैठक हुई थी जिसमें मुख्‍य फोकस जमीनी स्‍तर की परामर्शी प्रक्रिया पर है जिसे गांव से आरंभ करके ब्‍लॉक, जिला और राज्‍य स्‍तरो तक ले जाना है। विचार-विमर्श का सारांश रिकॉर्ड [www.mhrd.gov.in](http://www.mhrd.gov.in) पर प्राप्‍त किया जा सकता है। इस समय, राज्‍य सरकारों ने जमीनी स्‍तर के परामर्शों को संचालित करने के लिए कार्रवाई शुरू कर दी है।

\*\*\*\*\*